મ્યુનિસિપલ સત્તાધીશોના ‘ઓપરેશન રાઉન્ડ ક્લોક’ને હવે લગભગ એક વર્ષ પૂર્ણ થશે. તેમ છતાં રખડતાં ઢોરની સમસ્યા યથાવત્ રહેવા પામી છે. છેલ્લે છેલ્લે ગત તા. ૨૭ જૂને હાઈકોર્ટે આ મામલે પોતાની સખત નારાજગી વ્યક્ત કરીને અમદાવાદ માટે મહારાષ્ટ્ર જેવો કડક કાયદો બનાવવાની, રસ્તે રખડતાં ઢોર પર માલિકનો સિમ્બોલ લગાવવાની, જાહેર રસ્તા પર ઘાસનું વેચાણ બંધ કરવાની ઉપરાંત બે અધિકારીઓની નિમણૂક કરવા જેવા કડક આદેશ આપતાં મ્યુનિસિપલ સત્તાવાળાઓએ રખડતાં ઢોર પકડવાની કામગીરી ખાનગી સંસ્થાને સોંપવાની દિશામાં ગંભીરતાથી ચક્રો ગતિમાન કર્યાં છે.